CELEX: 32021D0867
Language: hr
Date: 2021-05-28 00:00:00
Title: Provedbena odluka Komisije (EU) 2021/867 оd 28. svibnja 2021. o usklađenim normama za igračke izrađenima za potrebe Direktive 2009/48/EZ Europskog parlamenta i Vijeća

31.5.2021   
               
               
                  HR
               
               
                  Službeni list Europske unije
               
               
                  L 190/96
               
            
         PROVEDBENA ODLUKA KOMISIJE (EU) 2021/867
         оd 28. svibnja 2021.
         o usklađenim normama za igračke izrađenima za potrebe Direktive 2009/48/EZ Europskog parlamenta i Vijeća
         EUROPSKA KOMISIJA,
         uzimajući u obzir Ugovor o funkcioniranju Europske unije,
         uzimajući u obzir Uredbu (EU) br. 1025/2012 Europskog parlamenta i Vijeća od 25. listopada 2012. o europskoj normizaciji, o izmjeni direktiva Vijeća 89/686/EEZ i 93/15/EEZ i direktiva 94/9/EZ, 94/25/EZ, 95/16/EZ, 97/23/EZ, 98/34/EZ, 2004/22/EZ, 2007/23/EZ, 2009/23/EZ i 2009/105/EZ Europskog parlamenta i Vijeća te o stavljanju izvan snage Odluke Vijeća 87/95/EEZ i Odluke br. 1673/2006/EZ Europskog parlamenta i Vijeća (1), a posebno njezin članak 10. stavak 6.,
         budući da:
         
                     (1)
                  
                  
                     U skladu s člankom 13. Direktive 2009/48/EZ Europskog parlamenta i Vijeća (2) pretpostavlja se da su igračke koje su sukladne usklađenim normama ili njihovim dijelovima, a na koje su upućivanja objavljena u Službenom listu Europske unije, ujedno sukladne zahtjevima obuhvaćenima tim normama ili njihovim dijelovima, a koji su utvrđeni u članku 10. te direktive i njezinu Prilogu II.
                  
               
                     (2)
                  
                  
                     U dijelu III. Priloga II. Direktivi 2009/48/EZ utvrđeni su posebni zahtjevi kako bi se osiguralo da ne postoje rizici od štetnih učinaka na ljudsko zdravlje zbog izlaganja kemijskim tvarima ili smjesama od kojih se igračke sastoje ili koje sadržavaju. U dijelu IV. Priloga II. Direktivi 2009/48/EZ utvrđuju se i posebni zahtjevi kako bi se osigurala visoka razina sigurnosti igračaka s obzirom na opasnosti od električne energije.
                  
               
                     (3)
                  
                  
                     Dopisom M/445 (3) od 9. srpnja 2009. Komisija je Europskom odboru za normizaciju (CEN) i Europskom odboru za elektrotehničku normizaciju (CENELEC) podnijela zahtjev za izradu novih i reviziju postojećih usklađenih normi za potrebe Direktive 2009/48/EZ.
                  
               
                     (4)
                  
                  
                     Na temelju zahtjeva M/445 od 9. srpnja 2009. CEN je revidirao usklađenu normu EN 71-7:2014+A2:2018 „Sigurnost igračaka – 7. dio: Bojila za bojenje prstima – Zahtjevi i metode ispitivanja”, na koju je upućivanje objavljeno u Provedbenoj odluci Komisije (EU) 2019/1728 (4). Slijedom toga donesena je usklađena norma EN 71-7:2014+A3:2020.
                  
               
                     (5)
                  
                  
                     Usklađenom normom EN 71-7:2014+A3:2020 predviđa se ažurirano upućivanje na primjenjivo zakonodavstvo Unije u pogledu upotrebe određenih bojila navedenih u tablicama A.1 i A.2 u Prilogu A toj normi, uzimajući u obzir najnovije specifikacije i kriterije čistoće utvrđene u Uredbi Komisije (EU) br. 231/2012 (5). U popisu konzervansa dopuštenih za upotrebu u bojilima za bojenje prstima, navedenim u tablici B.1 u Prilogu B usklađenoj normi EN 71-7:2014+A3:2020 smanjuje se najveća dopuštena koncentracija klimbazola na 0,2 % u skladu s posljednjim znanstvenim savjetom iz Dopune Mišljenju Znanstvenog odbora za zaštitu potrošača (6).
                  
               
                     (6)
                  
                  
                     Na temelju zahtjeva M/445 od 9. srpnja 2009. CEN je revidirao usklađenu normu EN 71-12:2013 „Sigurnost igračaka – 12. dio: N-nitrozamini i prekursori nitrozamina”, na koju je upućivanje objavljeno u Provedbenoj odluci (EU) 2019/1728. Slijedom toga donesena je usklađena norma EN 71-12:2016.
                  
               
                     (7)
                  
                  
                     Usklađenom normom EN 71-12:2016 predviđaju se poboljšane metode ispitivanja N-nitrozamina i prekursora N-nitrozamina u elastomerima, posebno u pogledu sposobnosti otkrivanja (često kancerogenih) N-nitrozamina čak i u niskim koncentracijama, kao i praktične pojedinosti za ispitivanja, što rezultira dosljednijom primjenom ispitne metode. Norma uključuje i alternativne načine mjerenja i utvrđivanja N-nitrozamina koji bi mogli biti prisutni u određenim igračkama. Nadalje, područje primjene norme prošireno je u pogledu materijala koji se ispituju i trajanja koraka otpuštanja za elastomere, što je središnji dio povezane ispitne metode za te materijale za igračke.
                  
               
                     (8)
                  
                  
                     Na temelju zahtjeva M/445 od 9. srpnja 2009. Cenelec je revidirao usklađenu normu EN 62115:2005 „Električne igračke – Sigurnost” i s njom povezane izmjene, na koje su upućivanja objavljena u Provedbenoj odluci (EU) 2019/1728. To je rezultiralo donošenjem usklađene norme EN IEC 62115:2020 i njezine izmjene EN IEC 62115:2020/A11:2020.
                  
               
                     (9)
                  
                  
                     Revidiranom normom EN IEC 62115:2020 i njezinom izmjenom EN IEC 62115:2020/A11:2020 predviđa se dodavanje daljnjih upozorenja kako bi se korisnicima osigurale bolje informacije o opasnostima povezanima s gutanjem baterija u obliku kovanica. Ažuriraju se zahtjevi za pristupačnost baterija u obliku kovanica i gumbastih baterija kako bi se osigurala viša razina zaštite te se dodaju novi zahtjevi za igračke povezane s kućanskim uređajima, uključujući računala, kako bi se korisnike zaštitilo od električnog udara. Dodatno se mijenjaju kriteriji za smanjeno ispitivanje kako bi se omogućili pojednostavnjeni zahtjevi za električne igračke s niskim razinama snage te se predviđaju dodatni zahtjevi za sigurnost LED dioda u igračkama kako bi se rizik od ozljede oka sveo na najmanju mjeru. Dodaju se novi zahtjevi za uklanjanje opasnosti povezanih s upotrebom električnih igračaka na daljinsko upravljanje. Dodatno se navodi vrsta baterija koje se upotrebljavaju za ispitivanje električnih igračaka koje se isporučuju bez baterija kako bi se poboljšala obnovljivost ispitivanja zbog povećanja dostupnih vrsta baterija. Predviđa se kategorizacija općih uvjeta za ispitivanja kako bi se osiguralo da su uvjeti ispitivanja primjereni za svaku vrstu igračke i njezino napajanje.
                  
               
                     (10)
                  
                  
                     Komisija je s CEN-om ocijenila je li usklađena norma EN 71-7:2014+A3:2020, koju je izradio CEN, u skladu sa zahtjevom M/445 od 9. srpnja 2009. Usklađena norma EN 71-7:2014+A3:2020 ispunjava zahtjeve koje nastoji obuhvatiti i koji su utvrđeni u Direktivi 2009/48/EZ. Stoga je primjereno objaviti upućivanje na tu normu u Službenom listu Europske unije.
                  
               
                     (11)
                  
                  
                     Usklađena norma EN 71-7:2014+A3:2020 zamjenjuje usklađenu normu EN 71-7:2014+A2:2018. Stoga je nužno ukloniti upućivanje na potonju iz Službenog lista Europske unije. Kako bi se proizvođačima igračaka ostavilo dovoljno vremena da prilagode svoje proizvode revidiranim specifikacijama iz usklađene norme EN 71-7:2014+A3:2020, uklanjanje upućivanja na usklađenu normu EN 71-7:2014+A2:2018 potrebno je odgoditi.
                  
               
                     (12)
                  
                  
                     Komisija je s CEN-om ocijenila je li usklađena norma EN 71-12:2016, koju je izradio CEN, u skladu sa zahtjevom M/445 od 9. srpnja 2009. Usklađena norma EN 71-12:2016 ispunjava zahtjeve koje nastoji obuhvatiti i koji su utvrđeni u Direktivi 2009/48/EZ. Međutim, točka a) u tablici 2 usklađene norme EN 71-12:2016 nadilazi zahtjeve navedene u dijelu III. točki 8. Priloga II. toj direktivi predviđanjem granične vrijednosti od 0,01 mg/kg umjesto 0,05 mg/kg za N-nitrozamine i granične vrijednosti od 0,1 mg/kg umjesto 1 mg/kg za prekursore N-nitrozamina. S obzirom na to da su granične vrijednosti utvrđene u Direktivi 2009/48/EZ granične vrijednosti koje se moraju poštovati, potrebno je pri objavi norme EN 71-12:2016 dodati informativnu napomenu u tom pogledu.
                  
               
                     (13)
                  
                  
                     Usklađena norma EN 71-12:2016 zamjenjuje usklađenu normu EN 71-12:2013. Stoga je nužno ukloniti upućivanje na potonju iz Službenog lista Europske unije. Kako bi se proizvođačima igračaka ostavilo dovoljno vremena da prilagode svoje proizvode revidiranim specifikacijama iz usklađene norme EN 71-12:2016, uklanjanje upućivanja na usklađenu normu EN 71-12:2013 potrebno je odgoditi.
                  
               
                     (14)
                  
                  
                     Komisija je zajedno s Cenelecom ocijenila ispunjava li usklađena norma EN IEC 62115:2020 i njezina izmjena EN IEC 62115:2020/A11:2020, koju je sastavio Cenelec, zahtjev M/445 od 9. srpnja 2009. Usklađene norme EN IEC 62115:2020 i EN IEC 62115:2020/A11:2020 ispunjavaju zahtjeve koje nastoje obuhvatiti i koji su utvrđeni u Direktivi 2009/48/EZ. Stoga je upućivanja na te norme primjereno objaviti u Službenom listu Europske unije.
                  
               
                     (15)
                  
                  
                     Usklađena norma EN IEC 62115:2020 i njezina izmjena EN IEC 62115:2020/A11:2020 zamjenjuju usklađenu normu EN 62115:2005 i s njom povezane izmjene. Stoga je nužno ukloniti upućivanje na usklađenu normu EN 62115:2005 i s njom povezane izmjene iz Službenog lista Europske unije. Kako bi se proizvođačima igračaka ostavilo dovoljno vremena da prilagode svoje proizvode revidiranim specifikacijama iz usklađene norme EN IEC 62115:2020 i njezine izmjene EN IEC 62115:2020/A11:2020, uklanjanje upućivanja na usklađenu normu EN 62115:2005 i s njom povezane izmjene potrebno je odgoditi.
                  
               
                     (16)
                  
                  
                     Potpuni popis upućivanja na usklađene norme izrađene za potrebe Direktive 2009/48/EZ koje ispunjavaju zahtjeve koji se njima žele obuhvatiti trebao bi se radi jasnoće, racionalnosti i pojednostavnjenja objaviti u jednom aktu. Upućivanja na usklađene norme izrađene za potrebe Direktive 2009/48/EZ trenutačno se objavljuju u skladu s Provedbenom odlukom (EU) 2019/1728. Stoga je Odluku (EU) 2019/1728 potrebno zamijeniti novom odlukom.
                  
               
                     (17)
                  
                  
                     Sukladnost s usklađenom normom pretpostavlja sukladnost s odgovarajućim temeljnim zahtjevima iz zakonodavstva Unije o usklađivanju od datuma objave upućivanja na takvu normu u Službenom listu Europske unije. Ova bi Odluka stoga trebala stupiti na snagu na dan objave,
                  
               DONIJELA JE OVU ODLUKU:
         
            Članak 1.
            Upućivanja na usklađene norme za igračke izrađene za potrebe Direktive 2009/48/EZ, a navedene u Prilogu I. ovoj Odluci, objavljuju se u Službenom listu Europske unije.
         
         
            Članak 2.
            Provedbena odluka (EU) 2019/1728 stavlja se izvan snage.
            Međutim, članak 1. Provedbene odluke (EU) 2019/1728 i dalje se primjenjuje na upućivanja na usklađene norme za igračke izrađene za potrebe Direktive 2009/48/EZ, a navedene u Prilogu II. ovoj Odluci, do datuma utvrđenih u tom prilogu.
         
         
            Članak 3.
            Ova Odluka stupa na snagu na dan objave u Službenom listu Europske unije.
         
         
            Sastavljeno u Bruxellesu 28. svibnja 2021.
            
               
                  Za Komisiju
               
               
                  Predsjednica
               
               Ursula VON DER LEYEN
            
         
         
            (1)  SL L 316, 14.11.2012., str. 12.
         
         
            (2)  Direktiva 2009/48/EZ Europskog parlamenta i Vijeća od 18. lipnja 2009. o sigurnosti igračaka (SL L 170, 30.6.2009., str. 1.).
         
            (3)  Dopis M/445 od 9. srpnja 2009. o zahtjevu za normizaciju upućen CEN-u i CENELEC-u u okviru Direktive 2009/48/EZ kojom se revidira Direktiva 88/378/EEZ u pogledu sigurnosti igračaka.
         
            (4)  Provedbena odluka Komisije (EU) 2019/1728 оd 15. listopada 2019. o usklađenim normama za igračke izrađenima za potrebe Direktive 2009/48/EZ Europskog parlamenta i Vijeća (SL L 263, 16.10.2019., str. 32.).
         
            (5)  Uredba Komisije (EU) br. 231/2012 od 9. ožujka 2012. o utvrđivanju specifikacija za prehrambene aditive navedene u prilozima II. i III. Uredbi (EZ) br. 1333/2008 Europskog parlamenta i Vijeća (SL L 83, 22.3.2012., str. 1.).
         
            (6)  Mišljenje o klimbazolu (P64) ref. SCCS/1506/13.
      
      
         
            PRILOG I.
            
                        Broj
                     
                     
                        Upućivanje na normu
                     
                  
                        1.
                     
                     
                        EN 71-1:2014+A1:2018 Sigurnost igračaka – 1. dio: Mehanička i fizikalna svojstva
                     
                  
                        2.
                     
                     
                        EN 71-2:2011+A1:2014 Sigurnost igračaka – 2. dio: Zapaljivost
                     
                  
                        3.
                     
                     
                        EN 71-3:2019 Sigurnost igračaka – 3. dio: Otpuštanje određenih elemenata
                     
                  
                        4.
                     
                     
                        EN 71-4:2013 Sigurnost igračaka – 4. dio: Eksperimentalna oprema za kemiju i srodne aktivnosti
                     
                  
                        5.
                     
                     
                        EN 71-5:2015 Sigurnost igračaka – 5. dio: Kemijske igračke (oprema) koje se ne ubrajaju u eksperimentalnu opremu
                     
                  
                        6.
                     
                     
                        EN 71-7:2014+A3:2020 Sigurnost igračaka – 7. dio: Bojila za bojenje prstima – Zahtjevi i metode ispitivanja
                     
                  
                        7.
                     
                     
                        EN 71-8:2018 Sigurnost igračaka – 8. dio: Igračke za fizičku aktivnost u kućanstvu
                     
                  
                        8.
                     
                     
                        EN 71-12:2016 Sigurnost igračaka – 12. dio: N-nitrozamini i prekursori N-nitrozamina
                        Informativna napomena: Granične vrijednosti iz točke (a) u tablici 2. odredbe 4.2. norme „EN 71-12:2016 Sigurnost igračaka – 12. dio: N-nitrozamini i prekursori N-nitrozamina” niže su od graničnih vrijednosti koje se moraju poštovati i koje su navedene u dijelu III. točki 8. Priloga II. Direktivi 2009/48/EZ. Konkretno, te su vrijednosti sljedeće:
                     
                  
                        Tvar
                     
                     
                        Norma EN 71-12:2016
                     
                     
                        Direktiva 2009/48/EZ
                     
                  
                        N-nitrozamini
                     
                     
                        0,01 mg/kg
                     
                     
                        0,05 mg/kg
                     
                  
                        Prekursori N-nitrozamina
                     
                     
                        0,1 mg/kg
                     
                     
                        1 mg/kg
                     
                  
                        9.
                     
                     
                        EN 71-13:2014 Sigurnost igračaka – 13. dio: Mirisne ploče za igru, kozmetički setovi i setovi za kušanje
                     
                  
                        10.
                     
                     
                        EN 71-14:2018 Sigurnost igračaka – 14. dio: Trampolini za kućnu uporabu
                     
                  
                        11.
                     
                     
                        EN IEC 62115:2020 Električne igračke – Sigurnost
                        EN IEC 62115:2020/A11:2020
                     
                  
      
      
         
            PRILOG II.
            
                        Broj
                     
                     
                        Upućivanje na normu
                     
                     
                        Datum uklanjanja
                     
                  
                        1.
                     
                     
                        EN 71-7:2014+A2:2018 Sigurnost igračaka – 7. dio: Bojila za bojenje prstima – Zahtjevi i metode ispitivanja
                        Napomena: za dopušteni konzervans klimbazol (unos 22. u tablici B.1 u Prilogu B ovoj normi) pretpostavka sukladnosti primjenjuje se do najveće dopuštene koncentracije od 0,2 % (a ne 0,5 %). Temelj za to je „DOPUNA mišljenja o klimbazolu (P64) ref. SCCS/1506/13” Znanstvenog odbora za zaštitu potrošača, koja je prihvaćena nakon što je CEN objavio normu.
                        https://ec.europa.eu/health/sites/health/files/scientific_committees/consumer_safety/docs/sccs_o_212.pdf
                     
                     
                        28. studenoga 2021.
                     
                  
                        2.
                     
                     
                        EN 71-12:2013 Sigurnost igračaka – 12. dio: N-nitrozamini i prekursori nitrozamina
                     
                     
                        28. studenoga 2021.
                     
                  
                        3.
                     
                     
                        EN 62115:2005 Električne igračke – Sigurnost
                        IEC 62115:2003 (preinačeno) + A1:2004
                        EN 62115:2005/A11:2012/AC:2013
                        EN 62115:2005/A11:2012
                        EN 62115:2005/A12:2015
                        EN 62115:2005/A2:2011/AC:2011
                        EN 62115:2005/A2:2011
                        IEC 62115:2003/A2:2010 (preinačeno)
                     
                     
                        21. veljače 2022.